टीम पहुंची डोबी, केंद्राध्यक्ष से कहा-व्यवस्था सुधारो
गांव डोबी में नकल कराने का वीडियो वायरल हो जाने पर शिक्षा विभाग के अधिकारियों ने शुक्रवार को डोबी के परीक्षा केंद्र का निरीक्षण किया। इस दौरान उन्होंने यहां व्यवस्था सुधारने के निर्देश केंद्र अध्यक्ष को दिए। शुक्रवार को 12वीं अंग्रेजी विशिष्ट के पेपर में कुल 20 विद्यार्थी अनुपस्थित रहे।
डीईओ अनिल कुमार वैद्य और सहायक संचालक आरडी सोलंकी पहुंचे। उन्होंने केंद्राध्यक्ष के साथ बैठक कर व्यवस्था बनाने के लिए कहा। इसके साथ ही नकल कराने वालों पर सख्ती दिखाने की बात कही। गुरुवार को कक्षा 10वीं की परीक्षा में डोबी के परीक्षा केंद्र पर नकल कराने वाले लोगों की भीड़ का वीडियो वायरल हो गया था।
शुक्रवार को विशिष्ट अंग्रेजी के पेपर में कुल 1593 में से 1573 परीक्षार्थी उपस्थित हुए। सीहोर ब्लाक मे 12, आष्टा में 6, इछावर और नसरूल्लागंज में 1-1 विद्यार्थी अनुपस्थित रहा।
वीडियो हुआ था वायरल
डोबी में नकल कराने का वीडियो सोशल मीडिया पर वायरल हुआ था। केंद्र का निरीक्षण किया है और जरूरी निर्देश दिए हैं। अन्य केंद्रों पर भी निरीक्षण किया गया। परीक्षा शांतिपूर्ण ढंग से पाई गई। -अनिल कुमार वैद्य, डीईओ
hin_Deva hin_Deva hin_Deva hin_Deva hin_Deva hin_Deva